Միխայիլ Ֆորմուզալ

**Միխայիլ Մակարովիչ Ֆորմուզալ** (, ), մոլդովացի քաղաքական և պետական գործիչ։ Գագաուզիայի Ինքնավար Տարածքային Կազմավորման բաշկան (ղեկավար) Մոլդովայի Հանրապետությունում։ 2011 թվականի հոկտեմբերի 18-ից մինչև 2016 թվականի փետրվարի 20-ը Մոլդովայի շրջանների կուսակցության նախագահ։

## Կենսագրություն
Միխայիլ Ֆորմուզալը ծնվել է 1959 թվականի նոյեմբերի 7-ին Բեշգյոզ գյուղում (Չադիր-Լունգայի շրջան, Մոլդավական ԽՍՀ), գյուղացիական բազմազավակ ընտանիքում։ Ավարտելով միջնակարգ դպրոցը (1966-1977), 1977 թվականին զորակոչվել է ԽՍՀՄ ռազմածովային նավատորմ։ 1979 թվականին ընդունվել է Օդեսայի (Ուկրաինա) Մ. Ֆրունզեի անվան ռազմական հրետանային բարձրագույն ուսումնարանը, որն ավարտել է 1983 թվականին: Հետագայում ծառայել է ԽՍՀՄ զինված ուժերի տարբեր պաշտոններում: 1994 թվակականի նոյեմբերին պաշտոնանկ է արվել մայորի կոչումով։ 

1995 թվականին եղել է Չադիր-Լունգա քաղաքի փողքաղաքապետը։ 1995-1998 թվականներին Միխայիլ Ֆորմուզալը սովորել է Մոլդովայի Հանրապետության կառավարությանն առընթեր պետական կառավարման ակադեմիայում։ 1999 թվականին ընտրվել է Չադիր-Լունգայի քաղաքապետ, 2003 թվականին վերընտրվել է։ Մասնակցել է 2006 և 2010 թվականների Գագաուզիայի բաշկանի ընտրություններին և հաղթել է: Եղել է 2002 թվականի հոկտեմբերի 6-ի Գագաուզիայի բաշկանի թեկնածու, սակայն ընտրողների ցածր մասնակցության պատճառով (41,43 %, պահանջվող 50 %-ի փոխարեն), ընտրություններն անվավեր են ճանաչվել: 

2005 թվականի մայիսին մտել է Ժողովրդական Հանրապետական Կուսակցության կազմի մեջ, եղել է կուսակցության քաղաքական խորհրդի նախագահ։ 2004-2007 թվականներին ղեկավարել է «Միասնական Գագաուզիա» հասարակական շարժումը։

## Գագաուզիայի բաշկան (2006-2015)
2006 թվականի դեկտեմբերի 19-ին, Գագաուզիայի բաշկան ընտրվելուց հետո, Միխայիլ Ֆորմուզալը հայտարարել է, որ մտադիր է կառուցողական կերպով աշխատել Մոլդովայի Հանրապետության կենտրոնական իշխանությունների հետ։ Նաև հայտնել է, որ չի քննադատելու կամ մեղարդելու իր նախորդներին, սակայն ավարտելու է նրանց մանդատների ժամանակ սկսված բոլոր նախագծերը:

Օրենսդրության համաձայն՝ Գագաուզիայի Կենտրոնական ընտրական հանձնաժողովի վերջնական պաշտոնական տվյալներով, բաշկանի նոր մանդատը պետք է հաստատվի Կոմրատի Վերաքննիչ դատարանի կողմից։ Ավելի ուշ, նախագահի հրամանագրով նոր բաշկանը պետք է նշանակվի որպես կառավարության անդամ: 2006 թվականի դեկտեմբերի 22-ին Կոմրատի Վերաքննիչ դատարանը հաստատել է բաշկանի ընտրությունների դեկտեմբերի 3-ին և 17-ին կայացած ընտրությունների արդյունքների վավերականությունը: 2006 թվականի դեկտեմբերի 29-ին կայացել է նոր բաշկանի երդմնակալությունը Կոմրատի մշակույթի տանը։ Միխայիլ Ֆորմուզալը սկսում է կառուցողական աշխատել Գագաուզիայի Ժողովրդական Ժողովի հետ, որտեղ տեղերի մեծամասնությունը զբաղեցնում էին Մոլդովայի Հանրապետության Կոմունիստական կուսակցության անդամները։ 2007 թվականի հունվարի 16-ի Մոլդովայի Հանրապետության նախագահ Վլադիմիր Վորոնինայի հրամանագրով Միխայիլ Ֆորմուզալը հաստատվել է որպես կառավարության անդամ։

2010 թվականին Միխայիլ Ֆորմուզալը վերընտրվել է Գագաուզիայի բաշկան։

Բաշկանի պաշտոնից հեռանալուց հետո Միխայիլ Ֆորմուզալը շարունակել է ակտիվ հասարակական գործունեությունը։ Դարձել է Գագաուզիայի ռազմավարական նախաձեռնությունների հիմնադրամի հիմնադիրը։

2014 թվականի աշնանը՝ նոյեմբերի խորհրդարանական ընտրությունների նախօրեին, լինելով «Հանուն Եվրոպական միության» 3 կուսակցությունների դաշինքի և 10 հասարակական կազմակերպությունների առաջնորդներից մեկը՝ խոստացել է ստորագրել Մոլդովայի Հանրապետության և ԵՄ-ի ասոցացման համաձայնագիրը։

## Մրցանակներ
* «Աշխատանքային փառք» շքանշան (2009 թվական նոյեմբերի 7 ), հանրային կառավարման մարմիններում երկարամյա արդյունավետ աշխատանքի, սոցիալ-տնտեսական բարեփոխումների իրականացման գործում ներդրած ավանդի և ակտիվ կազմակերպչական գործունեության համար։
* Ռուսաստանի Դաշնության նախագահի պատվոգիր (2010 դեկտեմբերի 12), ռուս-մոլդովական մշակութային համագործակցության զարգացման և ամրապնդման գործում ունեցած մեծ ավանդի համար։

## Անձնական կյանք
### Ընտանիք
Ամուսնացած է, ունի երեք երեխա՞։

## Ծանոթագրություններ

 
Կատեգորիա:Մոլդովայի քաղաքական գործիչներ